ming030890/wiki-yue-high-quality huggingface dataset:
汪笨湖

王瑞振（1953年12月6號—2017年2月16號），筆名汪笨湖，以筆名聞名於世，喺台灣臺南縣安定鄉（今台南市安定區）出世，輔仁大學哲學學士，作家、媒體工作者、政論名嘴。
2017年2月16號，喺台南市成大醫院逝世，享年63歲。
魔法娜娜咪

魔法娜娜咪（日文：ななみちゃん Nanami chan */?）係日本放送協會（NHK）嘅吉祥物之一，為NHK衛星電視（BS）服務嘅宣傳代言人。

概要
NHK喺2004年迎接旗下衛星電視節目開播15年之際，同玩具大廠萬代嘅「角色研究所」、以及影像企劃公司ROBOT（日文：ロボット (企業)）共同開發呢一個角色。白色圓形身上長住大眼睛同毛茸茸嘅尾巴，係可愛嘅犬形不思議生物。娜娜咪嘅聲優係小櫻悅子。
蔥抓餅

蔥抓餅，或者叫手抓餅，係一種而家喺台灣同大陸流行嘅傳統小食。因為製作過程中會用手將餅皮抓起，令餅皮睇落比較鬆散，所以喺台灣就叫做「蔥抓餅」。蔥抓餅同蔥油餅嘅材料同做法都幾似，但最大嘅分別係蔥抓餅嘅餅皮會用手或者工具抓鬆，食落有膨鬆嘅口感，而且可以加蛋或者芝士做內餡或者其他配料一齊食。由於蔥抓餅嘅做法簡單，材料容易準備，係一款又快又方便嘅熱食，所以有啲屋企會買餅皮返屋企整，喺夜市同超級市場都有賣蔥抓餅皮。  。

歷史
起源係山東，係未有「蔥抓餅」呢個名之前，佢叫做「油旋」。 。
2004年嘅時候，蔥抓餅係台灣嘅煙仔虎灣夜市變成左潮流小食——手抓餅，第二年由台灣引入去中國大陸。手抓餅有好多唔同嘅配搭，例如：雞蛋、叉燒、牛肉、香腸、雞排、煙肉、火腿、雞柳、蔬菜等等，仲可以配唔同嘅醬料，好似醬爆汁、孜然香辣醬、茄汁、麻辣汁、甜辣醬、甜味沙律醬、黑椒醬、排骨醬等等。

做法
蔥抓餅嘅材料有麵粉、蔥、砂糖、鹽，芝麻（可以加或者唔加）。
首先係麵粉裏面加適量嘅砂糖、鹽同其他調味料，然後加水搓成麵糰，鬆弛大約30分鐘。之後將麵糰分成等量，再桿成適當厚度嘅麵皮，搽上少少油、灑上蔥花同芝麻，再鬆弛多30分鐘。最後將麵皮桿開成薄片，用平底鑊煎到兩面金黃色，趁熱將餅皮拍鬆再抓散，就食得㗎啦。

演變
蔥抓餅係台灣好受歡迎嘅街頭小食，佢嘅起源可以追溯到台灣早期嘅街頭美食文化。蔥抓餅係用薄薄嘅麵餅，加上蔥花，經過油煎而成，原本以原味為主。隨住時間推移，蔥抓餅嘅口味變得越嚟越多元化，以滿足唔同食客嘅需求。
以下係幾種常見嘅蔥抓餅口味演變：
原味蔥抓餅、蛋蔥抓餅、芝士蔥抓餅、辣味蔥抓餅、酸菜蔥抓餅、甜味蔥抓餅……
芝士火腿蔥抓餅
隨住市場需求不斷改變，蔥抓餅亦加入咗好多創新嘅口味，從傳統嘅鹹味到更豐富多變嘅組合，令呢道經典小食變得更加吸引人。
原味蔥抓餅作為台灣街頭小食嘅經典之一，歷史悠久，口味簡單，主要材料包括麵粉、蔥花同少量調味料（例如鹽同油）。雖然原味蔥抓餅嘅基本做法長期以嚟受到好多人喜愛，但隨住時間推進，佢嘅製作過程、口感同食用方式都經歷咗一定嘅變化。原味蔥抓餅嘅製作方式係先將麵團擀開，撒上蔥花，再將麵團拉扯捲起，最後係油鍋入面煎炸，直至外皮金黃酥脆。呢個版本簡單又有咬口，食落去外脆內軟，蔥香味濃郁。
總括嚟講，原味蔥抓餅雖然係形式同口味上保留住傳統嘅風味，但係現代社會多元化嘅需求下，佢嘅口感同製作方式都逐漸衍生出更多可能性，令呢道傳統小食可以不斷適應新嘅飲食潮流同文化背景。

同蔥油餅嘅分別
蔥油餅——係指油餅入面加咗蔥。
抓餅——係屬於地道嘅北方麵食。係中國早期，由於氣候同環境嘅影響，北方人嘅飲食以小麥製成嘅食物為主，例如饅頭、包子同麵，而抓餅就係小麥製品嘅另一種延伸食品。講到同抓餅屬於同一類嘅北方代表性麵食，一定係非「烙餅」莫屬。
烙餅係將麵糰擀成扁平圓形，然後用文火乾烙（唔加油或者淨係加少量油）。加熱完成後，用手將餅擠壓成細絲狀，呢啲細絲就有啲似幼身嘅乾麵條，再配搭啲肉、菜之類嘅配菜一齊食用。
而抓餅就係由烙餅演變而嚟嘅創意改良現代食品，重點係層次感同酥脆感。不過，抓餅同烙餅係同門出身，北方抓餅、南方抓餅甚至台式抓餅，因為唔同嘅創意，製作方法同口感亦有所唔同。
蔥抓餅——顧名思義，係指加入蔥嘅抓餅。
油餅係用含豐富油脂嘅麵糰製成，唔重視層次感，而係著重麵體嘅油香同鬆軟口感。
如果簡單咁區分蔥油餅同抓餅，蔥油餅係唔需要拍打或者擠壓出層次感，就可以食到產品嘅風味。而抓餅就一定要經過擠壓同拍打，先可以呈現佢原有嘅多層次口感，咁先至係抓餅嘅特色所在。
環宇海灣

環宇海灣（英文：City Point）係喺香港新界荃灣西嘅大型私人屋苑，為港鐵上蓋發展項目，建於屯馬綫葵青隧道上方。環宇海灣共有7座，前迎藍巴勒海峽，部分單位坐擁海景。地皮面積達113,064平方呎，合共提供1,717個單位，由長江實業、港鐵公司及南豐集團合作發展，建築師為興業建築師有限公司，於2015年3月落成。
截至2014年12月24日，由長實發展嘅環宇海灣錄得1,683宗登記，成為2014年登記宗數最多嘅全新一手項目，登記總值約$119.59億。

概述
環宇海灣前臨荃灣海濱公園，環境寧靜舒服。鄰近多個大型新式商場，如海之戀商場，荃新天地及如心廣場，各式連鎖店、餐廳、百貨公司、超市等應有盡有。而於沙咀道、楊屋道一帶有多間民生商店及食肆、街市（楊屋道街市）及商場（協和廣場）等均一應俱全，提供多元化嘅購物及吃喝玩樂嘅選擇。
交通方面，環宇海灣距離港鐵西鐵線荃灣西站約6 - 8分鐘步程，同時於德士古道、永順街沿線有多條巴士及小巴路線，來往港九新界多處地方。
社區康體設施方面，附近有荃灣海濱公園（當中特設寵物公園與海濱長廊），荃灣體育館及荃灣公園供公眾消閒休憩。
屋苑附近亦有多間中小學校，生活及娛樂設施一應俱全。校網方面，分別為荃灣區（幼稚園及中學）、62校網（小學）。。

歷史
2005年1月，九廣鐵路公司宣佈喺該年內推出荃灣西站七區項目，然而最後決定延遲一年推出。
2006年10月，九鐵公司邀請財團遞交意向書，當時共13個財團遞交，至2007年4月，剩低長江實業、恒基地產、新鴻基地產及信和置業入標，其中信和置業所遞交嘅標書被視為無效，最終因補地價過高而流標。該次招標亦是兩鐵合併前，九鐵最後一個推出招標的上蓋項目。
至2008年9月，港鐵公司重新招標「荃灣西站七區項目（TW7）」，長江實業以建東投資有限公司名義投得，預計項目投資額約60億元，其後同年12月向南豐集團出售項目一成半股權。2012年7月，城規會通過放寬非住宅部分嘅地積比率，而住宅單位數目由1,740伙減至1,720伙。
項目建築期間，樓盤中文名稱暫稱為「環宇」，英文名稱則為「City Point」。
2014年1月7日，環宇更改樓盤中文名，命名為「環宇海灣」，英文名稱依舊保留為City Point。
2014年5月14日，發展商上載售樓說明書 。
2014年5月22日，正式公佈首批價單，售價由535.2萬至1,309.6萬。

住宅
呢個屋苑由7座樓高49至52層嘅物業所組成，各配置四部升降機。，合共提供1,717個單位，實用面積約498至1,467平方呎，每層一梯2至6伙。物業主打三、四房戶，當中三房戶共798伙，四房戶共有322伙，實用面積由849至914方呎，則佔整體約20%，分布第1、2及6座，大部分四房可享海景，而兩房戶共有542伙，佔整體單位約30%。項目早於2013年5月申請預售樓花同意書，其位於港景匯商場3樓示範單位及售樓處亦已準備就緒。最後，項目喺2015年3月下旬落成。
喺七座樓宇當中，第7及8座採用單方向設計，而部分單位（如第1座C室、第2座B室、第3、5、7、8座C及D單位、第6座B及C單位）採用當時發展商常採用嘅巨型長型窗台設計。

會所
環宇海灣設有大型獨立會所，為荃灣西鄰近屋苑包括柏傲灣，海之戀與全城匯嘅會所中規模最大。
環宇海灣會所命名為Club We，位於項目3及5樓，佔地6萬呎。
環宇海灣會所分為7個感觀主題，提供20多項設施，包括6.375米高籃球場、區內罕有嘅60米室內恆溫泳池、香草園、鋼琴室、Band 房同飛鏢場等設施。此外，屋苑特設以著名魔法電影為主題嘅兒童會所，當中有魔法列車布置供小朋友玩樂，及以魔法學院主題嘅藏書庫，讓住戶一家大細享有多元化消閒活動。
會所另有佔地約30,598平方呎綠化空間/園景區。

其它設施
於預留用地上興建的全完第一小學，後方為此屋苑6-8座（2024年9月）
其它主要設施包括停車場、7座與8座之間地下嘅紫雲間雋逸護養院，並為一間後千禧校舍平整地盤，供政府日後發展之用。
預留小學用地已於2017年尾，批予區內嘅中華基督教會全完第一小學作重置之用，於2021年10月施工，2024年9月完工遷入。
鳳飛飛

鳳飛飛（粵拼：fung6 fei1 fei1；英文：Fong Fei-fei；1953年8月20號—2012年1月3號），本名林秋鸞，係台灣女歌手、演員、主持人。喺桃園縣大溪鎮出世（依家桃園市大溪區），喺台灣、東南亞同中國大陸好出名，佢嘅代表作《掌聲響起》家喻戶曉，喺1982年同1983年蟬聯攞到金鐘獎「最佳女歌星獎」，有「帽子歌后」、「勞工天使」花名，喺華人樂壇有好重嘅地位。
2012年1月3號，鳳飛飛因肺癌（肺腺癌）喺香港九龍聖德肋撒醫院離世，享年58歲，之後長眠喺桃園大溪鎮佛光山寶塔寺。逝世嘅第二年，鳳飛飛獲追頒2013年第24屆金曲獎同第48屆金鐘獎「特別貢獻獎」。

紀念
2019年8月20號，Google doodle紀念鳳飛飛66歲冥誕。
土地公

土地公（粵拼：tou2 dei2 gung1）係一個道教神祇，大中華地區以至越南同柬埔寨等地都好多人拜，例如香港人傳統上都好興拜土地公。喺民間信仰入面，土地公係地方嘅保護神，係一位有福德嘅善鬼神，雖然土地神喺道教諸神當中地位比較低，但就係同平凡人最親近嘅神祇之一。喺傳統文化入面，祭祀土地神就等於祭祀大地，多數係為咗祈福、求財、保平安、保農業豐收。每個月初二同十六嘅作牙日係土地神嘅祭祀日。
土地公，視乎唔同地方嘅文化差異，會有唔同嘅嗌法，有好多個名，例如係福德正神、福德老爺、福德爺公、土地公公、土地爺爺、土地公伯、土地伯、土地伯公、大伯公、土地神、土地爺、地主（子）公、后土、社神、社公、社君... 呀噉。當中琉球人係嗌佢做土帝君嘅。

神格職能
曲阜孔府奉祀嘅后土神
汕頭達濠下尾福德古廟福德老爺、福德老爺夫人像
台中市北屯區水景福隆宮配祀嘅福德正神
新北市三峽區李梅樹墓園嘅后土石碑
一般嚟講，土地神係基層神明，只係負責做地方嘅行政神，保護鄉里安寧平靜。亦有學者認為土地公屬於城隍之下，專門掌管鄉里死者嘅戶籍，係地府嘅行政神。
閩南人傳統認為，土地神可以保佑農業收成，保佑商人做生意順利，保佑旅客旅途平安，甚至仲保護埋墳墓免受邪魔侵擾。土地神係功能性好強嘅神。一般講法話，土地神係地方嘅守護神，鄉里之神，仲有財神噉嘅性質。
有啲地方嘅人認為，如果百里侯肯為土地公加官晉爵，加冕授階，戴上官帽之後嘅福德正神，晉升到相當於(縣)城隍爺嘅位階。2011年5月，花蓮縣吉安鄉慶豐村嘅土地公，由當時任花蓮縣長傅崐萁將佢晉升為城隍爺。
王東明

王東明，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
肯迪

肯迪（Al-Kindi，c. 801年—c. 873年）係9世紀阿拉伯一位數學家，發明咗頻率分析嘅技術。
Ladies First

《Ladies First》係香港歌手鄭秀文出嘅第20張個人唱碟、第16張粵語唱碟。喺2000年8月由華納唱片發行。
This is Mi

《This is Mi》係香港歌手鄭秀文嘅唱片，喺2007年6月8號推出。
呢隻碟並無單獨作出公開發售，只係佢為「Show Mi 07香港演唱會」推出嘅紀念Boxset入面附送嘅其中一樣嘢。
韋內蒂安

韋內蒂安（荷蘭文：Ronald Venetiaan，1936年6月18號—）係蘇里南數學家同總統，1991年至1996年同2000年至2010年在任總統職位。
賓尼雲圖

賓尼雲圖（英文：Benevento Calcio）係意大利貝內文托一間職業足球球會，依家踢緊意大利丙組足球聯賽。
曾憲哲

曾憲哲 （英文：Matthew Tsang Hin-chit，2006年—），係香港嘅一名男學生，就讀於拔萃男書院。喺2023年10月4日，佢喺沙田石門一帶失蹤，直到10月11日先搵返佢

生平
曾憲哲2006年出世，係拔萃男書院嘅學生。佢之前代表學校參加過唔同類型嘅體育比賽，仲曾經做過學校校隊嘅隊長。

失蹤事件
2023年10月4日午飯時間，曾憲哲離開咗學校，搭咗東鐵線由旺角東去到大圍，再轉乘屯馬線去石門站。佢喺石門站出閘之後就失咗蹤，當時佢身上冇帶手機。之後，曾憲哲嘅父母報警話佢失咗蹤。警方、消防同埋民間搜索隊都去咗石門後山一帶搵佢，但一直搵唔到。警方後來翻查閉路電視，確認曾憲哲喺離開石門站後，係向馬鞍山郊野公園嘅方向行咗去，於是就將搜索範圍鎖定喺馬鞍山郊野公園。之後因為颱風「小犬」吹襲，搜索行動被迫暫停。等颱風過咗之後，搜索行動重新展開，但一直冇發現。其後警方翻查閉路電視，確認曾憲哲離開石門站後沿著馬鞍山郊野公園方向離去，之後便將搜索範圍鎖定在馬鞍山郊野公園。
直到2023年10月11日，消防喺大老山隧道山上老鼠田崗附近嘅叢林度搵到咗曾憲哲。  當時佢全身赤裸，喺失蹤8日之後終於俾人搵返，期間仲經歷咗颱風「小犬」同黑色暴雨。最後，曾憲哲俾直升機救起，送去咗東區醫院接受治療。  事後，曾憲哲嘅父母特別感謝特區政府同香港市民幫手搵返佢哋嘅仔。
性玩具

性玩具係同性有關嘅玩具，指利用輔助性用品，幫成年人得到性輔助，當中有啲人鍾意做愛或者自慰時用呢味嘢嚟增加情趣。
支那

支那（粵拼：zi1 naa4）係個「中國」嘅近義詞，有時附帶侮辱意思，引身出嚟嘅支那人，係中國人嘅代名詞之一。

本意
個詞係嚟自梵文चीन（cīna），又譯成至那、脂那、摩訶支那、摩訶至那國等等，同震旦同源。佢原本係古代印度對中國嘅稱呼，經佛教經典傳入中國，唔單只無貶義性重係褒義，因為幾百年前原意有包含「智慧之國」意思。近代中國都有好多漢族英雄、成功人士都用佢嚟自稱，好多西方語言都將中國叫做類似 China 嘅名（Shina...），亦係嚟自同一個梵文字詞。
中國共產黨機關報人民日報指「支那」詞性屬中性，存攻擊性係因為表達方式。人民網文史頻道上有文章為「支那」平反：「近代史上，部分日本人的確歧視中國人...歷史背景之下，「支那」原本係中性詞語，亦無可避免沾染上「侮辱」色彩。」作者認為，當稱中國為支那同時帶有歧視意圖，「支那」就係辱華。

變化
中華民國時期經歷大日本帝國侵略，期間日本人較常用「支那」作為代替「中國」或「中華民國」對中國嘅稱呼，自戰後，「支那」一詞開始有被中國定性為貶稱嘅記載。

各地情況
香港及澳門：有唔少以前喺呢兩處流行，煽情嘅廣州話抗日（及若干其他殖民者）題材戲劇，將「支那」描繪成冒犯語氣重過粗口嘅辱華用詞……地域文化及政治差異，令港中矛盾惡化，中國大陸自由行同水貨客問題（遊客不文明行為記錄）等因素亦導致香港受害者（非全部香港人）嘅反中反共情緒升溫，「支那」一詞於是取代「強國」等其他貶稱，成為中國大陸同中國共產黨嘅代名詞。鄰近嘅澳門亦受到類似麻煩困擾（非全部澳門人）而產生共鳴，於是呢個用法得以擴散至此。
中國大陸：其實中國大陸人有好多都對中國政府同國企，資本企業存有異議同反對。好多中國青年人，甚至有中國共產黨員都用到同類稱號，自稱或批評社會問題，例子有「脫支、你國」。中共成日強調自己係中國及中國人嘅主宰；有大把老百姓其實對於傳統中國文化好有認同感，反而認為中共與其格格不入；意識到既然「中國」同「中國人」等詞俾中共用到臭哂，就乾脆退而求其次，唔同佢爭嗰啲以前中性嘅稱呼，重要踴躍噉用「支那」及「支那人」等將佢哋踩低，務求劃清界綫，亦有啲人帶有黑色幽默語氣噉樣以此自稱，慨歎脱離唔到中共魔爪。
台灣：中共喺國際舞台上，由民國手上搶走咗「中國」一名嚟用，周圍搏命話與其有關嘅人物事都係歸自己所有嘅。偏偏中共及大陸人經常周圍作惡同出醜，影衰哂「中國人」等名詞。有唔少台澎金馬人厭惡身分被中共騎劫及意淫，於是越嚟越興同時摒棄「中國」及「支那」，將佢哋夾硬噉加畀中共及大陸算數，順便加上唾棄意味。
其他：其實有大量對應「中國」嘅外國官方用標準譯名嘅發音，都接近「支那」，不過中共並無到處迫佢哋改稱。

其他用法
繁體支那，對母語用繁體中文人士特別係港人、台灣人，且失理智式認同中國大陸，無分黑白輕重、意識形態。
China，用西歐語言稱呼中國。
絲國，音譯自拉丁語Sinae，為古希臘時代海航者托勒密地圖上「絲國」。[未記出處或冇根據]
印度支那，即中南半島，亞洲東南半島。
武吉支那（馬來話：Bukit Cina），又名「三寶山」，位於馬來西亞馬六甲，傳說為鄭和駐紮馬六甲所在地。
支那鄉，雲南省德宏傣族景頗族自治州盈江縣下轄，一個鄉鎮級行政單位。

雜項
鄙視華裔人嘅英文稱呼係「chink」。
串聯同並聯電路

串聯（粵拼：cyun3 lyun4 | series）同並聯（粵拼：bing6 lyun4 | parallel）係電路嘅種類。喺一個串聯電路當中，電流會經過嗮所有嘅電阻，而喺一個並聯電路當中，電流會半路分途，不過最後會結合返埋一齊；喺一個理想化（idealized；簡單化，唔考慮能量流失等嘅因素）嘅串聯電路入面，橫跨所有電阻嘅總電壓會等同電源施嘅電壓，而喺一個理想化嘅並聯電路當中，啲分叉路嘅電流總和會等同電源施嘅電流。

串聯
因為只有一條電路，所以較為簡單。
因為電池係電路入面負責提供電壓，所以電池串聯，能夠提升電器受到嘅電壓。
因為電器係電路入面負責提供電阻，所以電器串聯，能夠降低電器受到嘅電壓。

並聯
因為並聯電路有多條支電路，所以較為複雜。
電池並聯時，各電池嘅電壓唔可以相差太多，唔係嘅話有可能高電壓嘅電池會向低電壓嘅電池充電。
假設電池嘅電壓相同，就好似舊電大粒咗，電量疊加咗，但唔會改變電壓。
而電器並聯時，各電器嘅電阻都唔可以相差太多，唔係嘅話有可能電只流過電阻較細嘅支電路，造成另一個機器唔著。
所以有時需要對某條支電路增加電阻器嚟平衡吓。
電器並聯，對於主電路嚟講，就好似條路闊咗，阻力細咗，所以主電路電阻會減少，從而電流增加。
理論上嚟講，並聯幾多電器都可以，但因為主電路電流增加，可能條電線頂唔順。
又或者超出咗舊電可以輸出嘅電流上限，同埋舊電池輸出嘅電流大咗，降壓較嚴重，降低電器嘅表現。
剛度

剛度（stiffness）係指一件物體喺受力嗰陣抵抗俾股力令佢變形嘅能力。
桑德捷斯基

桑德捷斯基（英文：Sønderjyske Fodbold）係丹麥哈澤斯萊烏一間職業足球球會，依家踢緊丹麥超級足球聯賽。
歲寒三友

歲寒三友，畫題之一，三友即松竹梅，歲寒即冬日。好多時三友一齊畫入畫。日本叫松竹梅，借用來分等級。
松竹寒冬唔落葉，梅反而開花，唔屈服寒季，用來比喻節操，清廉潔白，文人至理想。傳入日本意義又有唔同，意謂吉祥。平安時代就有，到江戶時代就好流行。
歲寒就由來已久，論語子罕有句「子曰、歲寒、然後知松柏之後彫也。」三友就去到大宋蘇軾先有。「風泉兩部樂、松竹三益友。」大元白樸朝中措有寫歲寒三友，「蒼松隱映竹交加、千樹玉梨花、好個歲寒三友、更堪紅白山茶。」更明確講松竹梅歲寒三友，大明漁樵閑話第四折寫，「到深秋之後、百花皆謝、惟有松竹梅花、歲寒三友。」
水墨畫來講，文同蘇軾等以竹為題。後來梅蘭菊松為題癬唔少。梅蘭菊竹就四君子有唔少。然而當中合松竹梅，就變成歲寒三友。元明就中意陶磁畫歲寒三友。
日本就陶磁漆器，以及染織。由於日本意味吉祥，婚禮、生產等喜慶就會用。佢同鶴龜合用。
菊花

菊花（粵拼：guk1 faa1；學名：Chrysanthemum）係菊科下面一個屬嘅草本或灌木植物，原產地喺中國嘅華北地區。

形態
菊花嘅規律一般係頭狀花序，其中中間嘅花係管狀花，花蕊方面有公乸之分，而且都可以結果。而花序嘅周邊都係好似條脷嘅單性品種噉，一般唔結果，有平瓣、匙花、管瓣呢幾個品種。

分類
菊花有成千個品種。
按開花時間：夏菊、秋菊、冬菊。
按大細：大菊、中菊、細菊。

用途
呢種植物可以用嚟做盆栽、庭院同綠籬植物、甚至用嚟做禮品、插花，甚至佢啲花瓣可以用嚟浸茶都得。另外，曬乾咗嘅菊花啲花瓣可以用嚟做藥都得。

出喺大宋
從大宋開始就興種觀景菊花，後嚟技術開始進步之後先至發展到好多品種嘅菊花。而家啲人成日將菊花種喺廳堂、綠籬邊、馬路邊、同石頭、樹木、草地、芳草同細閣仔嗰邊。而家中國人過農曆新年或部分拜祭時節就成日用到佢。

北京市花
喺1986年，北京市人大曾經按照當地嘅市民意願，將菊花連同月季一齊列為北京嘅市花。

詩詞
喺中國歷代嘅文學作品同戲劇、詩、繪畫入面都寫咗好多同菊花有關嘅嘢。

四君子
中國文化入面，菊係秋季嘅代表花。菊亦同梅、蘭、竹並稱「四君子」。

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中「九月菊花開似錦」就係講佢。

開封市花
喺河南省開封市當地嘅菊花比較出名，加上佢當地啲人都好鍾意佢，而且係從大宋開始一直行到而家嘅歷史。喺1983年當地嘅市第七屆人大常委會第17次會議入面，將菊花定咗係開封嘅市花。從1983年開始，每年嘅10月18號—11月18號係河南當地嘅開封菊花會。

淨化環境植物
菊花喺對抗SO2、煙塵、HCl、HF都幾犀利下，所以有時喺工廠邊都可以見到佢。
阿仙奴

阿仙奴（英文：Arsenal；全名阿仙奴足球會，英文：Arsenal Football Club）係喺英格蘭倫敦嘅一間足球會，係英格蘭超級足球聯賽嘅參賽球隊之一。

簡介
阿仙奴早響1886年成立。自1919年開始就升上英格蘭最高組別賽事，當時係叫做英格蘭甲組足球聯賽。自此之後佢一直都冇降班，贏過10屆頂級聯賽冠軍。英超響1992年成立，阿仙奴贏咗三屆英超聯冠軍。
以前佢哋係以防守力強出名，但自法國領隊雲加上台後改為進攻型踢法，攻力因此強咗，不時會大炒對手，但係兵源不足一直都係阿仙奴最大嘅弱點。
曾在阿仙奴喺2005年攞到足總盃之後，連續八季冇盃落袋，終於喺2013-14球季，由艾朗藍斯喺足總盃決賽加時射入致勝一球，結束接近九年無冠嘅場面。
阿仙奴原本個主場係高貝利球場，響2006年就轉到酋長球場。

馬天連利（Gabriel Martinelli）
左翼鋒
 (2001-06-18) 2001年6月18號（23歲）
2019
伊圖諾
670萬歐元
奧巴美揚係呢隊嘅隊長。
粗體字係新黎嘅球員
山水畫

山水畫（粵音：saan1 seoi2 waa2）係國畫入面最主要嘅類型之一，喺劉宋時期開始發展。呢類畫主要描繪山同埋河、湖等水景，特別重視「平遠」、「高遠」同「深遠」多過闊遠。山水畫有幾個主要嘅視覺特徵：
用散點透視嘅手法，令觀者有種喺山路漫步嘅感覺，視點可以不斷轉換，經常會畫成好長嘅畫卷；
透過遠近山峰嘅形態同墨色深淺對比，營造「深遠」嘅立體感同山谷幽深嘅效果；
特別注重「意境」，唔係要準確描繪實物外形（同西洋畫嘅寫實主義好唔同），而係用雲霧同人跡（好似隱士嘅茅屋）去表達山水嘅主觀真實，呢個特點被認為係反映咗道家嘅思想。
山水畫嘅風格喺日本畫同韓國畫度都有保留落嚟。
用西洋畫嘅詞彙嚟講，山水畫可以算係風景畫嘅一種。

特徵
山水畫唔拘泥於物體本身嘅真實性，而重在佢背後嘅主觀真實，「山川使我為山川言」，呢個係中國山水畫一個非常重要嘅特徵。
由古代開始，中國嘅山水畫嘅特點係一定要有人或者建築出現喺畫上，呢幅畫先至顯得有生氣；日本古代雖然都係學習中國畫嘅技法，但日本嘅風景畫始終冇人或者動物出現，顯示嘅係寧靜嘅氣氛；歐洲就直到文藝復興時期先至出現作為人物背景嘅風景，到咗17世紀先至開始有純粹嘅風景畫。

技巧
睇埋：水墨畫
一般嚟講，山水畫嘅技巧包括咗「勾」、「皴」、「擦」、「染」同「點」五個步驟：首先用墨線勾出山石嘅輪廓，然後用各種皴法畫出山石嘅明暗向背，然後用淡墨渲染，進一步加強山石嘅立體感，最後再用濃墨或者鮮明嘅顏色點出石頭上嘅青苔或者遠山嘅樹木。
花鳥畫

花鳥畫（粵拼：faa1 niu5 waa2）係國畫一種，始於唐朝嘅中國，及後整理成體系，就傳到朝鮮半島同日本等地。雖然叫做「花鳥」畫，不過唔係淨係包括畫花同雀仔嘅畫，仲可以係畫細小嘅植物、昆蟲以至水中生物（例如細條嘅魚），有時仲可以包埋畫依啲環境當中嘅細路嘅畫。

圖庫
錢選（元）嘅《荷塘早秋圖卷》係一幅花鳥畫。
亂世備忘

《亂世備忘》（英文名叫Yellowing）係一套記錄香港雨傘革命嘅紀錄片，2016年推出，由陳梓桓導演，張鐵樑監製，片長133分鐘。
由於政治審查問題，呢套片無辦法喺香港戲院上映，後來套片就去咗包括台灣、加拿大、捷克等地嘅影展，之後仲入圍金馬獎紀錄片獎項。
趙希洛

趙希洛（英文：Candice Chiu，1982年12月4號—），原名趙嘉迪，係香港女演員，前無綫電視藝員。佢係無綫前藝員梁小玲個女，參選過2007年度香港小姐競選，入圍最後五強。之後佢入讀2008年第22期無綫電視藝員訓練班，前無綫電視經理人合約藝員。

簡歷
趙希洛自細接觸音樂舞台劇，加上佢阿媽係藝員，所以對入演藝圈有興趣，但佢阿爸阿媽都反對。佢中學時同妹妹喺英國讀女校，升大學先至有機會拍拖。佢2007年參選港姐，只係入圍最後五強，跟住就同其他好多落選港姐一樣，去讀藝員訓練班，同無綫電視簽經理人合約，正式入演藝圈。
趙希洛初頭都係做啲唔起眼嘅角色，到2012年，佢憑電視劇《心戰》演魔術師助手呂詠儀，同《愛·回家》演OL呂瞳嘅角色，開始贏到觀眾歡迎。而2013年《衝上雲霄II》飾演嘅航空公司職員高貝琪，亦幫佢增加咗知名度。2015年頭，佢憑《八卦神探》演變性人鍾愷瑜，演技備受讚賞，網上更有人封佢做「女神」。佢亦因為幾次飾演精神失常嘅角色，成為無綫嘅「御用癲婆」。
2019年，趙希洛憑《金宵大廈》嘅「王敏儀（何太）」喺《萬千星輝頒獎典禮2019》攞到「最佳女配角」獎。
佢同黃智雯係靈魂姊妹 (soul sisters)。
港式流行

《港式流行》（英文：Trendy Hong Kong）係一套由好好制作製作嘅本地遊節目，由蘇韻姿、阮偉倫主持，嘉賓主持洪韻騏（第4-8、10-11、13-15集）。節目由2024年12月23號到2025年1月10號，逢禮拜一到五 20:30-21:00，喺香港有線寬頻開電視嘅HOY TV首播。節目由港鐵公司贊助，會介紹香港港鐵沿線地方嘅流行文化、美食同景點。
洪韻騏

洪韻騏（Wincy Hung，2003年6月25號—），係香港女歌手，2022年HOY TV選秀節目《就是青春》冠軍。
地心說

地心說，又叫天動說，係認為地球係宇宙中心、其他嘅日月星辰都係環繞住地球轉嘅天文學學說，同日心說相對。
公元2世紀，羅馬屬埃及嘅天文學家托勒密將地心說嘅模型完善咁發展。為咗解釋某啲行星嘅逆行現象（即係某啲時候，喺地球度睇部分星體嘅運動軌跡，有啲時候呢啲星體會反方向咁行走），托勒密提出咗本輪嘅理論，即係呢啲星體除咗繞住地軌道外，仲會沿住一啲小軌道運轉。
托勒密嘅理論可以初步咁解釋喺地球上面所睇到嘅現象，並喺歐洲被普遍接受，直到16世紀。喺文藝復興時代，隨住科學技術嘅進步，一啲支持日心說嘅證據逐漸出現，仲有啲證據無辦法以地心說嚟解釋。因為咁，地心說逐漸咁佔下風，畀哥白尼、伽利略、開普勒等支持嘅日心說取代。喺現代世界，支持地心說嘅人已經所淨無幾。

概要
地心說喺公元2世紀時畀人體系化，係同日心說相異嘅學說。
喺古希臘，阿里士多德同托勒密提出咗位於宇宙中心嘅地球畀全天體公轉嘅想法，提出地球係宇宙中心自轉嘅諗法、太陽唔係宇宙嘅中心，提出喺度自轉公轉嘅想法、位於宇宙中心嘅太陽圍繞住地球公轉嘅諗法。
地心說，喺宇宙中心有地球，包含太陽全部嘅天體大約1日圍繞地球公轉。但係，太陽同行星嘅速度唔同，考慮根據呢樣嘢，喺唔同時期睇得到嘅行星都唔同。有個叫天球，軟綿綿嘅球，呢個包括地球同太陽、行星嘅全部天體。之後考慮恆星應該係天球沾咗嘅天球開嘅細小嘅窿，除咗天球以外洩漏出嚟嘅光都能夠睇得到。所有變化只有喺地球同月球之間發生、聲稱比呢個遠嘅天體，永遠喺度變化緊，只係重複定期嘅運動唔會來臨。
地心說不單止係天文學上嘅計算方法。當時嘅哲學思想亦都加入咗。因為神喺宇宙中心安置咗地球呢個畀人類住嘅特別天體。地球係宇宙中心嘅同時，亦係全部天體嘅主人。全部嘅天體都係屬於地球嘅，以跟住主人嘅形式運動。喺中世紀歐洲將當時亞里斯多德哲學作為嗰種體系嘅骨架，並汲取咗中世紀基督教神學上公認嘅嘢，地心說畀人睇做正式嘅宇宙觀。喺14世紀但丁發表嘅敘事詩神曲天堂篇，內容話月、太陽、木星等等嘅各行星同心圓狀包圍地球嘅周遭。

尤得塞斯嘅同心球
喺公元前4世紀，古希臘嘅數學家尤得塞斯諗到一個以地球為中心，各個星體以多層同心球嘅方式環繞地球的宇宙體系。鑲嵌咗所有恆星嘅恆星同心球喺最外層，以北天極為中心，用大約一日嘅時間從東邊到西邊轉動（日周運動）。而屬於太陽嘅太陽同心球就以同恆星同心球相反嘅方向（從西邊往東邊），用大約一年嘅時間轉動（年周運動）。因為太陽同心球嘅自轉軸同恆星同心球嘅自轉軸並唔重疊，所以喺一年嘅時間內，太陽升到中天嘅高度唔同，亦都解釋咗一年四季嘅來源。喺太陽同恆星之間嘅，就係各個行星嘅同心球。從地球上面睇，行星睇起嚟好似喺星座之間移動，時快時慢，而且間中仲會出現逆行嘅現象。為咗解釋逆行，一個行星被配以多個唔同轉動方向同速度嘅同心球。因為呢啲同心球都以地球作為共同嘅中心，所以地球同各個行星之間嘅距離保持不變。尤得塞斯嘅同心球學說後來畀阿里士多德編入咗佢嘅宇宙觀入面。

阿波羅尼奧斯的本輪
公元前3世紀左右嘅阿波羅尼奧斯或之前2世紀左右嘅喜帕恰斯，都諗到行星只係以圓周運動環繞地球運行，並唔足以完全解釋行星多樣化嘅運動。所以佢哋都諗到係一個想像出嚟嘅小圓（而唔係行星本身）喺環繞地球作圓周運動，而行星就喺呢個小圓上面運動。呢個小圓被叫做本輪，而本輪環繞地球運動嘅軌跡就叫做均輪。成個概念就好似遊樂場嘅機動遊戲「咖啡杯」咁：從整個遊戲設施嘅中心咁睇，每個咖啡杯耳嘅運動都混合咗兩種以上嘅圓周運動；多種圓周運動混合起嚟，就產生咗杯耳行進嘅速度同方向睇起嚟經常變化嘅現象，特別係杯耳接近機械中心嗰時嘅變化就更為明顯。行星運動中嘅「留」同「逆行」就可以用呢個模型嚟粗略咁解釋。
如果現實上行星環繞太陽運動（呢個概念受而家絕大部份人認同）嘅軌道係完美嘅圓形，地心說就應該只需要用一個本輪同一個均輪，就可以完全解釋喺地球上睇到嘅行星運動。不過實際上行星嘅運動規律比呢個更複雜，如果要用地心說正確咁記述所有行星嘅運動，就需要更複雜嘅體系。後來，天文觀測嘅準確度愈嚟愈高，地心說所構成嘅體系慢慢咁配合唔到實際嘅觀測，為咗令地心說體系符合到觀測嘅數據，所以天文學家將本輪一個一個咁加到既有嘅體系上；甚至到後期，各個天文學家都唔知每個行星應該有幾多個本輪。最後因為極度唔方便，引發出哥白尼提出嘅日心說——一個後來發展到基於牛頓嘅萬有引力嘅法則而運行嘅宇宙模型。

托勒密系統
睇埋：托勒密
構成托勒密宇宙體系嘅係以下四個假定：
天係球形嘅，而且係好似球咁樣轉動；
地亦係球形嘅；
地係位於天嘅中央；
地球靜止唔參與轉動。
吳岱融

吳岱融（英文：Hugo Goh Kwei Ann，1959年8月23號—），原名吳瑰岸，星加坡人，喺香港同新加坡都有演出嘅男演員。邵氏兄弟兼無綫電視部頭合約藝員。

個人生活
喺2019年11月，媒體報導佢喺馬來西亞檳城租住四千呎海景豪宅。
阿拉伯復興社會黨

阿拉伯復興社會黨 （阿拉伯文：حزب البعث العربي الاشتراكي‎，羅馬拼音：Ḥizb al-Baʿth al-ʿArabī al-Ishtirākī；英文：Arab Socialist Ba'ath Party），簡稱復興黨（阿拉伯文：بعث‎，意思係  ｢復活｣；英文：Ba'ath Party) 係一個由 Michel Aflaq、Salah al-Din al-Bitar、同埋 Zaki al-Arsuzi 喺1947年喺敘利亞成立嘅政黨，係代表阿拉伯復興主義嘅早期黨派。個黨嘅主要理念係成立一個團結阿拉伯人嘅社會主義國家，同時亦都係反對帝國主義。佢嘅代表口號係「統一、自由、社會主義（英文：Unity, Freedom, Socialism）」，代表咗個黨最中心嘅思想。

歷史
喺1947年4月，由 Aflaq 同 al-Bitar 帶嘅阿拉伯復興運動（英文：Arab Ba'ath Movement）同由 al-Arsuzi 帶嘅阿拉伯復興黨（英文：Arab Ba'ath）正式合併，成立咗阿拉伯復興社會黨。個黨好快就喺唔同地方成立地區分支，其中喺伊拉克同敘利亞更加贏咗做執政黨。喺1954年嘅第10屆敘利亞議會選舉入面，呢個黨成功贏咗第二名，僅次於當地嘅人民黨（英文：People's Party (Syria)）。到1958年，埃及同敘利亞經過復興社會黨，搞咗個政治聯合叫阿拉伯聯合共和國，不過敘利亞只係喺3年之後就退出咗。
喺呢幾年時間，個黨嘅控制逐漸由軍事控制。喺1963年2月，伊拉克發生政變，阿拉伯復興社會黨－伊拉克地區（英文：Arab Socialist Ba'ath Party – Iraq Region）成功掌權，不過到11月就畀親納薩嘅派系推翻咗。同一年，阿拉伯復興社會黨－敘利亞地區見住伊拉克嘅成功例子，同樣發動政變成立復興政權，開始咗復興黨喺敘利亞未來六十幾年嘅統治。
喺成功成立復興黨嘅政府之後，敘利亞開始出現內鬥，主要係由 Aflaq、al-Bitar、同 Munif Razzaz 對 Salah Jadid 同 Hafez al-Assad。呢種對立令1966年同1970年分別都出現政變。之後，阿薩德嘅家族開始世襲式噉管治敘利亞，一路到2024年12月阿薩德政權冧檔先完。自此之後，中東已經冇任何地方係由復興黨掌權。
情之所鍾

《情之所鍾》（英文：My Only Love）係1963年嘅一部黑白粵語愛情片，由楚原執導，謝賢、江雪、南紅、李清、王偉領銜主演。

情節
莫燕萍一直暗戀龍天柱，不過天柱係好姊妹伊錦綉嘅男友。錦綉諗翻起當年墮崖受傷，好彩有燕萍輸血救佢，為咗報恩，錦綉決定天柱畀燕萍，重嫁畀個有錢仔常樂山。天柱以為錦綉貪圖富貴，於是同燕萍結婚嚟報復，但係樂山响結婚嗰日遇到車禍死咗。之後，天柱知到真相，於是同錦綉和好，重做埋知己，天柱因為咁忽略咗大咗肚嘅燕萍，燕萍於是要錦綉離開香港。天柱同燕萍講出真相，燕萍好內疚。七年後，天柱終於搵到錦綉，咁啱燕萍重病，佢就託錦綉照顧天柱同個仔。
識碳惜生活

《識碳惜生活》（英文：Low Carbon Life）係香港MakerVille製作嘅環保資訊節目，由梁桂儀（Abbie）主持，2024年1月8號到2025年1月13號逢禮拜一18:30-19:00喺香港電視娛樂ViuTV播。節目會介紹形形式式唔同嘅現代環保生活方式同實踐方法。

節目調動
2024年7月29號同8月5號：由於原時段播影《巴黎奧運火拼時刻》，嗰日暫停播出。
古北界

古北界（Palearctic realm）係地球上嘅一個地區，係組成地球陸地表面嘅八個生物地理分佈區之一。
一條麻甩在汕頭

《一條麻甩在汕頭》（英文：Made In Shantou），係香港無綫電視製作嘅遊埠同飲食節目，《一條麻甩在廣州》同《一條麻甩在東莞》續作，由王祖藍主持，去到汕頭搵唔同美食。
同兩輯前作唔同，呢輯節目唔會安排喺myTV SUPER率先上架。
呢個節目本身有13集，因為2024年11月上旬翡翠台平日夜晚時段播嘅《戰場上》被腰斬，呢個節目臨危受命抽調頭5集（第1-5集），2024年11月11號到11月15號禮拜一到五22:30-23:05喺翡翠台首播，填補《戰場上》嘅播映時段，淨低8集（第6-13集）播映日子時間未定。
聚星樓

聚星樓，又叫魁星塔、文昌閣，當地叫文塔，係香港一塔。佢喺屏山上璋圍北面，係香港屏山鄧氏聚居嘅風水塔。
屏山鄧氏族譜有話，聚星樓係由屏山鄧族七世祖，寧國府正堂鄧彥通起嘅，過600年，佢係香港現存最舊嘅古塔，係屏山文物徑重點古蹟之一。聚星樓喺2001年12月14號列做香港法定古蹟。

建築
聚星樓原高7層，但後來因風雨侵蝕，上面4層已經俾風災整冧咗，只剩低現時嘅3層。聚星樓呈六角形，建基於一矮台之上，主要以青磚以及麻石砌成。3層嘅聚星樓約莫高13公尺，最上層供奉主宰文運、掌管功名嘅魁星。聚星樓每層都有吉祥題字，由上層而下分別係「凌漢」、「聚星樓」同埋「光射斗垣」。

開放時間
每日上晝9點至下晝1點；下晝2點至5點。
逢星期二、聖誕日、聖誕翌日、元旦日及農曆年初一至初三休息。
香港會議展覽中心

香港會議展覽中心（英文：Hong Kong Convention and Exhibition Centre，粵拼：hoeng1 gong2 wui6 zin2 laam5 zung3 sam1，縮寫：HKCEC），簡稱會展，係香港一座用來開會同展覽嘅地方，嚮香港島灣仔北岸邊，嚮1988年11月開幕，屬香港貿易發展局，由香港會議展覽中心（管理）有限公司（新創建集團全資附屬機構）管理。
喺會展搞嘅活動唔單止有維多利亞港景色襯托，更因為佢鄰近市中心嘅位置畀到參與活動嘅人士近距離感受國際大都會嘅魅力。會展中心鄰近兩間五星級酒店，包括香港君悅酒店同萬麗海景酒店，同區內亦有接近六千間酒店客房，所以令旅客來往會展好方便。

工程結構
香港會議展覽中心係香港第一個為會議同埋展覽而起嘅場地。另外，香港會議展覽中心係分唔同時期去擴建，所以每次擴建都冇為之前嗰一期工程嚟考慮。

第一期
會展第1期於1988年11月25號喺灣仔海旁建成。當時會展向海嗰一面嘅玻璃幕牆係全世界面積最大。

第二期
第二期
1994年至1997年，會展耗資48億港元進行第2期擴建，嚮維多利亞港上一個面積6.5公頃嘅人工島起會展新翼，建築面積因而加倍。會展新翼屋頂以4萬平方呎嘅鋁合金造成，形狀似一隻飛鳥。1、2期會展之間以1條110米，橫跨海面嘅架空行人道連接。會展新翼有30米高玻璃幕牆、重有新設嘅180度海景嘅會議前廳；同埋可以容納4,300人進行大型會議嘅大會堂。
會展新翼向海一面對開係金紫荊廣場，放有象徵香港主權移交嘅金紫荊雕像，亦係每日舉行升旗儀式嘅地方。

第二期擴建工程
第二期擴建工程
第二期擴建工程
第二期擴建工程
為應付日後需求，會展喺2006年開始將第一期同第二期之間擴建，提供額外19,400平方米展覽場地。因為受到灣仔發展計劃第2期受阻嘅關係，擴建部分並冇填海，而係以反傳統由上而下「倒吊」式興建，重要用相等於興建中環國金二期嘅2.8萬噸鋼鐵以確保負重；由於工程唔可以影響會展日常運作，所以要整條臨時天橋連接一期同二期。
新翼展覽廳1A-1E被擴建後係會展入面最大嘅展館，佔地19,890平方米。新翼嘅展覽廳二、舊翼展覽廳五同中庭擴建嘅部份合併為展覽廳3，展覽廳3B-3E佔地14,982平方米，展覽廳3F-3G佔地8,917平方米。新翼嘅展覽廳三、舊翼展覽廳七同中庭擴建部份合併為展覽廳5，展覽廳5BC、5D、5E、5F-5G全部佔地23,582平方米。由2008年8月6號至2008年9月14號連接新翼舊翼嘅室內行人通道因擴建工程關係暫停開放。擴建工程現已完成，並已於2009年4月10號啟用。
各展覽廳重新命名如下：

交通配套
港鐵
港島綫灣仔站A5出口，行6-10分鐘。
東鐵綫會展站B3出口，行3分鐘。
順化京城

順化京城（粵拼：seon6 faa3 ging1 sing4；越南文：Kinh thành Huế／京城化），全名順化故都遺跡建築群（Quần thể di tích Cố đô Huế／群體遺跡故都化），係喺而家越南順化市嘅古代建築羣遺址。呢度喺1993年同順化皇城一齊列入聯合國教科文組織嘅世界遺產名錄。

佈局
順化京城喺香江隔籬，京城南臨香江，南邊對住案山御屏山，構成風水格局。

皇城
順化京城嘅中心係阮朝皇帝嘅宮殿順化皇城（Hoàng thành Huế／皇城化），皇城入面有正殿太和殿，阮朝帝后妃嬪居住嘅紫禁城，太后同太妃居住的壽祉宮、長寧宮，供奉祖先嘅太廟、世廟、肇廟、興廟、奉先殿等建築，同埋內務府、馬廠、象廠等等服務性機構，重有几暇園、瀛洲等園林。皇城正門午門嘅南面有大旗台。

政府機構
喺皇城出面嘅順化京城，設有都城隍廟、社稷壇、觀象台、敷文樓、國子監、文廟、啟聖祠、賢良祠、機密院、六部、都察院、國史館、通政使司、淨心湖、藏書樓、火藥碪硝庫、慶寧宮、保定宮、宮監院、平安堂、武庫、鎮平台、恭宗廟、舒光園等等嘅政府機構、離宮同園林。

城牆、城台
京城外圍有正方形城牆，內填夯土，外包磚石，城牆厚20米，高6米，長9950米。城牆出面係畀寬22米、深4米嘅護城河圍住。四面城牆上共有二十四座西洋式棱堡，叫做「台」。南面城牆有南明台、南興台、南正台、南昌台、南勝台、南亨台等六台；東面有東泰台、東長台、東嘉台、東輔台、東永台、東平台等六台；西面有西成台、西綏台、西靜台、西翼台、西安台、西貞台等六台；北面有北定台、北和台、北順台、北中台、北奠台、北清台等六台。每座城台上面都設有大砲，城台下面係火藥庫同值更所。

城門、街道
順化京城設城門十一座，南面係體仁門、廣德門、正南門、東南門，東面係正東門、東北門、鎮平門，西面係正西門、西南門，北面係正北門、西北門。明命元年五月設京城街道，體仁門內係體元大街，廣德門內係廣德大街。城內一共設咗九十五個街坊。

御河、淨心湖
嘉隆元年，喺城內嘅武庫附近開鑿清溝，之後擴建咗御河，河上起有御河橋、慶寧橋、永利橋、博濟橋、平橋等石橋。喺御河流出城嘅地方，設有東城水關同西城水關。
皇城東北、御河南面有淨心湖，湖中小島原本係火藥庫，之後改做阮朝皇室遊玩嘅離宮，四周圍牆，闢有夏薰門、春光門、秋月門、冬曦門四門，湖中有蓬萊島、方丈島同四達亭三座水中小島，重有蓬瀛殿、清心榭、南薰閣、天然堂、養性軒、淨心樓、碧藻門、紅蕖橋、綠柳橋、白萍橋、金鶯堤等景點。
明命帝在位嗰時，曾題有「鶯堤春色」、「曲榭荷風」、「淨湖曉月」、「水榭觀魚」、「湖樓煙雨」、「竹徑乘涼」、「輕槎賞蓮」、「南薰覽勝」、「澄練晩晁」、「三洲曉景」等「淨心湖十景」。

鎮平台
喺順化京城嘅東北角，重設有凸出城外嘅小城一座，叫做鎮平台（初名太平台），設有鎮平門，係駐軍守城嘅要塞，周長738米，高20米，牆厚10米，周圍有寬22米嘅護城河，擺咗三門大砲同埋有座火藥庫喺度。阮朝後期，鎮平台變咗做法國軍隊駐紮嘅營地。

行宮、寺院、皇陵
順化京城嘅出面，重設有香江行宮、神符行宮、順直行宮、順安行宮、翠雲行宮、虎園等阮朝時期嘅行宮建築，同埋南郊壇、先農壇、玉盞山神祠等等嘅禮制建築。城內同城外嘅宗教建築有靈佑觀、妙諦寺、天姥寺、國恩寺、慈孝寺。至於郊外就有興祖孝康皇帝基聖陵、世祖高皇帝天授陵、聖祖仁皇帝孝陵、憲祖章皇帝昌陵、翼宗英皇帝謙陵、景宗純皇帝思陵、恭宗惠皇帝安陵、弘宗宣皇帝應陵等等嘅阮朝皇家陵寢建築。
佛系迎新小隊

《佛系迎新小隊》（英文：Zen Cleaning Crew）係香港MakerVille製作嘅真人騷節目，由譚玉瑛、許寶恆、「世界認真組織」嘅Sam同Curtis主持，2025年1月6號到1月17號逢禮拜一到五23:00－23:30喺香港電視娛樂ViuTV播出。

軼事
呢個係譚玉瑛第一個幫無綫電視以外嘅其他香港商營電視台拍嘅節目。
洋紫荊

洋紫荊（粵拼：joeng4 zi2 ging1；學名：Bauhinia × blakeana），又叫香港蘭（hoeng1 gong2 laan4；英文：Hong Kong orchid tree）或宮粉紫荊（gung1 fan2 zi2 ging1），係蘇木亞科羊蹄甲屬嘅常綠喬木。原產香港同印度地區。呢種樹係鄉土樹種。
2005年，香港大學研究證實洋紫荊唔係獨立物種，而係紅花羊蹄甲（Bauhinia purpurea）同宮粉羊蹄甲（Bauhinia variegata）嘅混種。

形態
樹枝長而向外伸，上面有向下沊嘅椏。葉8～15cm長，一塊兩瓣，似心或圓形，頂端似羊蹄。花洋紫，似荊花，有5嚿花瓣同5支公芯，樣大而明顯，有香味。每年2～4月開花，而且多花少葉。洋紫荊嘅果係扁長豆莢形嘅，但佢一般都唔會結果，即使結果，果莢裡面嘅種子都冇辦法發芽生長，或者直情係冇種子。喺大埔區曾經有人發現過結果嘅洋紫荊。
由於一般唔會搵到洋紫荊嘅種子，現時係以扦插法或者嫁接法去繁殖，大多數嘅洋紫荊樹幹上面都可以清楚見到接合位。
佢對地形嘅適應性比較犀利，可以抵抗大氣污染。

用途
觀賞植物：洋紫荊嘅花色鮮艷，通常係紫色或者粉紅色，適合用於公園、花園同街道綠化。
風景樹：因為佢獨特嘅樹形同美麗嘅花朵，洋紫荊經常被用作庭院同景觀設計中嘅特色樹種。
藥用價值：喺某啲傳統醫學中，洋紫荊嘅葉同花被認為有一定嘅藥用價值，用來治療感冒、消化不良等問題。
生態保護：洋紫荊嘅根系能有效防止水土流失，適合用於山坡或者易受侵蝕嘅地區進行植被恢復。
文化象徵：喺某啲地方，洋紫荊被視為地方嘅象徵，例如香港嘅市花，代表住美麗同繁榮。

文化
香港嘅行政區旗（上）同香港市政局旗（下），呢兩隻旗都係用咗洋紫荊嘅撈稿。
香港嘅市花：洋紫荊係香港嘅市花，象徵住香港獨特嘅身份同文化。每年春天，洋紫荊盛開，成為城市嘅靚麗景觀，吸引咗好多遊客。
象徵美麗與繁榮：洋紫荊嘅花朵好靚，經常被視為美麗同繁榮嘅象徵，寓意住希望同新嘅開始。
文化活動：有啲地方會舉行同洋紫荊相關嘅文化活動，例如花展、節慶慶典等，進一步弘揚地方文化同社區凝聚力。
藝術表現：洋紫荊經常出現在繪畫、攝影等藝術作品中，成為藝術家表達情感同美嘅主題之一。
文學象徵：喺詩歌同文學作品中，洋紫荊都經常被用作意象，寓意住愛情、友情同生命嘅美好。
睇埋：香港文化

香港特別行政區花
洋紫荊係香港一個神父1880年響薄扶林行山，去到一間廢屋附近發現。1965年成為香港市花。1997年後香港特別行政區用洋紫荊做香港特別行政區區徽同香港特別行政區區旗嘅圖案。但係《香港基本法》中文版將洋紫荊叫做紫荊花，英文版依然叫bauhinia。其實咁係錯嘅，因為紫荊花（學名 Cercis chinensis）係另一種植物，屬於紫荊屬，而洋紫荊係羊蹄甲屬，佢哋嘅外形亦完全唔相似。
MIRROR Chef

《MIRROR Chef》係香港MakerVille製作嘅飲食節目，亦係男子組合MIRROR嘅團體綜藝節目，2024年12月16號到2025年1月4號逢禮拜一到五22:30－23:00喺香港電視娛樂ViuTV播出。

節目調動
2025年1月1號：由於19:30－00:15要轉播《2024年度叱咤樂壇流行榜頒獎典禮》，嗰日節目停播，第15集順延到1月4號禮拜六22:30－23:00播。
倪樂琳

倪樂琳（Ellyn Ngai，2001年5月24號—，前英文名Stella），係香港女藝人，亦係2024年度香港小姐競選冠軍得主，做過女子組合MORII GIRLS成員。

簡歷
倪樂琳於2001年5月24號喺香港出世，佢早年就讀路德會梁鉅鏐小學（中文：路德會梁鉅鏐小學），之後喺香港城市大學畢業，喺2022年加入香港女子音樂組合MORII GIRLS，曾經同其他成員包括女藝人區明妙等拍水著寫真集。佢參選港姐嗰陣，傳媒幫佢起咗個花名叫「城大李嘉欣」，結果佢亦都大熱當選冠軍。。
2024年，倪樂琳以英文名Ellyn參選2024年度香港小姐競選，曾被傳媒冠以「城大李嘉欣」的稱號，後於同年9月15號舉行嘅決賽中以大熱姿態奪冠，並加入無綫電視任女藝員。喺比賽期間，倪樂琳因須穿著比堅尼泳裝，故亦展示咗自己左胸上嘅胎記（中文：胎記）。 比賽後，有網民認為相比起李嘉欣，倪樂琳容貌與無綫電視女藝員沈可欣更為相似。
上海迪士尼樂園

（英文：Shanghai Disneyland）係喺中國上海浦東新區川沙新鎮嘅上海迪士尼度假區內嘅一個主題樂園，佔地約91公頃，2016年6月16號中午3點正式開幕。
澳洲特別廣播服務

澳洲特別廣播服務（英文：Special Broadcasting Service）（簡稱SBS）係一家澳洲混合資助嘅公共服務廣播公司。 該公司約80%嘅資金來自稅收。 SBS運營住6個電視頻道（ SBS、SBS Viceland、SBS World Movies、SBS Food、NITV同SBS WorldWatch ）同7個電台（ SBS Radios 1、2同3、Arabic24、SBS Chill、SBS South Asian同SBS PopAsia ）。 SBS On Demand係SBS嘅串流平台。
SBS嘅既定目標係「提供多語言同多個國家的多元文化嘅廣播同電視服務，為所有澳洲人提供信息、教育和娛樂，並以此反映澳洲嘅多元文化社會」。 SBS係澳洲五個主要嘅免費廣播網絡之一。
SBS於1978年作為無線電台正式成立。 1980年，一個新嘅電視頻道開始了全日廣播。 表演內廣告於2006年開始。 商業廣告時段設置為每小時5分鐘。 SBS最成功嘅進口電視連續劇係《South Park》。
地球嘅結構

地球的結構（Structure of Earth）同其他類地行星好似，係一層層噉分，最出面嗰層係地殼、跟住係一層地幔、一層液體嘅外核，最入面係一個固體嘅內核。
伍詠詩

伍詠詩（英文：Ng Wing Sze，1997年1月2號—），係香港女演員，2015年演出《鮮浪潮》獨立短片而出道，之後參演過電視劇同電影。

演出
呢個表唔完整，歡迎加料。
艾卡迪斯亞

艾卡迪斯亞（英文：Al Qadsiah FC）係沙地阿拉伯寇巴爾嘅職業足球球會，依家踢緊沙地職業足球聯賽。
希拉爾

希拉爾（阿拉伯文：نادي الهلال السعودي‎）係沙地阿拉伯利雅得嘅職業足球球會，喺1957年成立，依家踢緊沙地職業足球聯賽。
寧比

寧比（英文：Lyngby Boldklub）係丹麥靈比措拜克市鎮一間職業足球球會，依家踢緊丹麥超級足球聯賽。
維積利

維積利（英文：Vejle Boldklub）係丹麥維澤勒一間職業足球球會，依家踢緊丹麥超級足球聯賽。
杜克拉

杜克拉（英文：FK Dukla Banská Bystrica）係斯洛伐克班斯卡比斯特里察一間職業足球球會，依家踢緊斯洛伐克超級足球聯賽。
小阿格里皮娜

小阿格里皮娜（拉丁文：Julia Agrippina，15年11月6號—59年3月23號）係羅馬帝國皇帝克勞狄嘅皇后，49年到54年在位。佢喺亞仔尼祿繼位後繼續掌權，直到59年俾暗殺咗。
11月6號

11月6號係公曆年嘅第310日（閏年第311日），離年尾重有55日。
<< - 11月 - >>



大件事
1632年：瑞典王古斯塔夫二世·阿道夫喺三十年戰爭呂岑戰役 (1632年)（瑞典文：Slaget vid Lützen）陣亡，佢6歲嘅亞女繼承爲克里斯蒂娜女王。
1804年：法蘭西共和國公民投票通過共和十二年憲法，法蘭西共和國改為法蘭西帝國，拿破崙為法蘭西人嘅皇帝，稱為「拿破崙一世」。
1860年：林肯當選第16任美國總統，係第一位當選嘅共和黨候選人。
1907年：廣州新派士紳同廣東省法政學堂一啲教習，一齊發起嘅「廣東地方自治研究社」正式喺西關文瀾書院成立，社長係舉人梁慶桂。社員初頭有172人，其中士紳約佔9成。
1917年：芬蘭宣佈由俄羅斯獨立，至1918年1月4號先至獲承認。
1956年：1956年美國總統競選（英文：United States presidential election, 1956），艾森豪威爾再贏Adlai Stevenson II（英文：Adlai Stevenson II）而連任。
1962年：聯合國大會通過第1761號決議，譴責南非嘅種族隔離政策。
1991年：1991年FIFA女子世界盃喺中國廣東開幕，賽期至11月30號。
1991年：喺第一次波斯灣戰爭伊拉克軍隊撤出科威特嗰時，引發嘅六百幾個油井大火，卒之全部救熄晒。
1994年：第2屆塔吉克總統選舉，由埃莫馬利·拉赫蒙當選。
1999年：1999年澳洲共和國公民投票（英文：Australian republic referendum, 1999）—澳洲人決定唔要共和國，保留伊利沙伯二世女王做佢哋嘅元首。
1999年：第3屆塔吉克總統選舉，由埃莫馬利·拉赫蒙連任。
2002年：三峽大壩導流明渠截流（「合龍」），之後三峽工程全線截流。
2005年︰2005年東亞運動會喺澳門閉幕。
2006年：公民黨 (香港)梁家傑宣佈角逐跟住嗰年嘅第3屆香港行政長官選舉。
2006年：第4屆塔吉克總統選舉，由埃莫馬利·拉赫蒙再連任。
2007年：比利時大選之後149日都組成唔到聯合政府，係177年嚟最嚴重嘅政治危機。
2011年：第4屆香港區議會選舉。
2012年：2012年美國總統選舉，由奧巴馬連任。
2013年：第5屆塔吉克總統選舉，由埃莫馬利·拉赫蒙再連任。
2016年：第6屆保加利亞總統選舉首輪投票，由拉德夫同察切娃進入13號嘅次輪投票。
2024年：當奴侵宣佈贏出第60屆美國總統選舉，美國股市3大指數創即市同收市新高。道瓊斯工業平均指數高見43,778點，收市報43,729點，升1,508點；納斯達克綜合指數高見19,000點，收報18,983點，升544點；標準普爾500指數高見5,936點，收報5,929點，升146點。
拉斯·馮·提爾

拉斯·馮·提爾（Lars von Trier，有譯拉斯·馮·特爾，1956年4月30號—）係丹麥一位電影導演、編劇、製片人同電影攝影師。
間條

間條係一種花紋花臣，異色相間咁款，睇到一條條，一間間咁，又叫條紋，又叫斑紋。異色可唔同色，亦可同色而有深有淡。
跟方向睇，叫直紋、橫紋或者斜紋。
間條粗幼無定，粗又得，幼又得，曲又得，直筆甩又得，條條咁闊又得，時粗時幼又得，變化萬千。
自然有間條，好似班馬黑白相間，或又者虎橙黑相間咁。
間條喺旗上面都常見，好似美國旗、希臘旗咁。
西洋有啲地方，以間條衫畀囚犯着，尤其黑白相間更加經典。
而封路帶都有用到間條，而危險線亦好多時黃黑相間。

動物
班馬黑白間
虎橙黑間
神仙魚間蜂尾間
動物間條斑紋，有兩用，一為隱身，二為警告。斑紋通常直紋為，同草木方向一樣，但亦有啲有橫紋。

植物
竹斑
西瓜
斑紋葉
植物有唔少間條。葉、莖、花、菓都有。有啲天生，然而草木有病，有啲葉會有間條。

衣着
集中營間條衫
暗花間條
間條
西洋中世紀，有立法迫人棄民囚犯着間條衫。娼婦都要着。依種鄙視睇法，十八世紀開始有變化，由此添入時裝入便。一九五八年法國立法水兵着廿一間，一間表示拿破崙一次勝利，令間條又另一啲意義。

旗
奧地利旗
一六八五年東印度公司旗
美國旗典形間條旗中華民國五色旗
早年間條旗，當中有奧地利旗，一二三〇年就有。而經典紅白多間，出自英國東印度公司，紅白九到十三間。後尾唔少旗都會揀間條，一間代表一啲。如美國旗，間條代表初期十三州，一間一州。中華民國五色旗，間條代表五族共和，一間一族。

生活
工程封路
理髮間條
黃黑間用來警告危險
斑馬線
條碼
日常生活有唔少間條。如理髮紅白藍間。如要人留心危險，黃黑間、橙黑間。如過馬路黑白斑馬綫。如條碼將數碼記喺黑白間。封路膠帶亦有唔少兩色相間。
郭奕芯

郭奕芯（粵拼：gwok3 jik6 sam1，英文：Ashina Kwok，1995年11月22號—）係香港電影演員，代表作包括《同班同學》、《鬼網》、《拳道》等。

生平
郭奕芯14歲簽約做模特兒，曾經用「郭嘉銘」個名參加「Yes!!全港校花校草選舉2009」，獲選「全港甜美校花」，2012年獲邀加入北京AG娛樂華人女團Angel girl，喺中國發佈會當日首唱更獲周杰倫力挺，方文山首度招收「開門弟子」，2014年同期間被邀請參與過三本寫真集。
2015年，郭奕芯簽約Royal Management並參與電影拍攝，19歲已經擔正做香港據影響力導演彭浩翔監製嘅電影《同班同學》嘅女主角。呢套電影重成為東京國際電影節（中文：東京國際電影節）開幕電影，及亞洲未來組別競賽作品、台北金馬影展奈派克（NETPAC）單元競賽作品、斯德哥爾摩電影節競賽作品、波蘭華沙五味影展新亞洲電影單元競賽作品、香港亞洲電影投資會HAF獎，香港亞洲電影投資會愛奇藝選擇獎。不過佢之後幾個月公司都無畀過佢做任何工作。2016年改簽獨立經理人並簽埋佢公司三雅士製作繼續發展，到2018年合約完滿，成為自由身。2019年加盟英皇娛樂集團。
2017年，郭奕芯畀夏雨欽點做鬼片《鬼網》嘅女主角，同年電影《同囚》上映，裡面佢飾演香港演員關楚耀老婆。另外同年佢拍網劇《反黑》入面嘅戲份都幾重，飾演柯受良個仔柯有倫（中文：柯有倫）嘅女朋友。2017年客串《春嬌救志明》，2018年頭客串彭浩翔監製電影《是日公映》，同拍攝《拳道》做女主角，拍檔係香港動作演員陳國坤（中文：陳國坤）。
2018年郭奕芯拍攝英皇電影（中文：英皇電影）《非分熟女》，同台灣影帝及視帝吳慷仁（中文：吳慷仁）有對手戲。因為演技得到賞識，其後加盟英皇娛樂集團。同年參與彭浩翔導演，《春嬌與志明》班底，2019賀歲電影《恭喜八婆》。重有主演伍健雄監製嘅《女子監獄》，另外拍ViuTV電視劇《好人好姐》飾演JoJo。簽約加盟英皇娛樂後，馬上接拍《墮落花》飾演關智斌助手June，電影被選為香港亞洲電影節隆重呈現環節，重有葉念琛導演嘅《我的筍盤男友》飾演Pauline及客串電影《Baby復仇記》。佢亦獲ViuTV邀請拍2019年新節目《辣伙頭》同2020年第二季嘅《辣伙頭·開火》。2020主演電影《女子監獄》飾豆釘，同年更主持英皇娛樂頻道-冤枉娛樂《明冤暗枉補習社》綜藝節目，獲多位藝人參與做嘉賓。
其後回復自由身，2021年郭奕芯拍攝ViuTV晚吹系列新節目《戀講嘢》做主持。亦喺ViuTV新節目《七救星》節目中擔當其中一集嘉賓，節目入面因為七仙羽師傅嘅口音而畀佢叫做「郭醫生」，更做咗七仙羽師傅喺螢幕首次收嘅入室徒弟，獲賜法號「八鮮乳」。
同年郭奕芯拍攝ViuTV劇集《太平紋身店》第八、九集主角飾穎欣、拍攝網絡劇《女法醫JD》、客串電影《PTGF出租女友》、主演電影《源生罪》飾晴晴。
張晁毓

張晁毓（粵拼：zoeng1 ciu4 juk1；英文：Dato Chang），係臺灣音樂製作人、鋼琴家。

經歷
佢做過Star師大編曲訓練營嘅導師。2014年2月11號，出嘅《大稻埕》電影原聲帶，入面嘅《水牢談情》佢負責演奏。